**Príloha č. 3: Vzor Zmluvy o dielo**

**Zmluva o dielo**

evid. č. objednávateľa .......................

evid. č. zhotoviteľa .......................

uzatvorená podľa § 536 a nasl. zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“ alebo „ZVO“ alebo „ZoVO“)

(ďalej len „Zmluva“ alebo „ZoD“)

**Zmluvné strany**

**Objednávateľ:** **Obec Ihľany**

Sídlo: Ihľany č.94, 059 94 Ihľany, okr. Kežmarok

Štatutárny orgán: Ján Turek, starosta obce

Zastúpený:  Ján Turek, starosta obce

Právna forma: obec

IČO: 00 326 241

DIČ: 2020697162

IČ DPH: SK2020697162 (podľa § 4 zákona o DPH)

Bankové spojenie: VÚB, a.s.

Číslo účtu (IBAN): SK57 0200 0000 0043 6689 9151 (predfinancovanie)

Číslo účtu (IBAN):  SK69 0200 0000 0035 9542 1851 (refundácia)

Číslo účtu (IBAN): SK79 0200 0000 0017 2815 2853 (bankové spojenie pre zloženie zmluvného depozitu)

BIC kód banky: SUBASKBX

Telefón: +421 52 4589 622

e-mail: ocuihlany@gmail.com

Osoba oprávnená na rokovanie

vo veciach zmluvných: Ján Turek, starosta obce

vo veciach technických: Ján Turek, starosta obce

vo veciach kontroly: Ján Turek, starosta obce

(ďalej len „objednávateľ“ alebo „verejný obstarávateľ“)

**Zhotoviteľ:**

Sídlo:

Štatutárny orgán:

Právna forma:

IČO:

DIČ:

Bankové spojenie:

Číslo účtu (IBAN):

BIC kód banky:

Telefón:

e-mail:

Osoba oprávnená na rokovanie

vo veciach zmluvných:

vo veciach technických:

vo veciach realizačných:

(ďalej len „zhotoviteľ“)

(objednávateľ a zhotoviteľ spoločne ďalej ako „zmluvné strany“)

**Čl. I**

**Úvodné ustanovenia**

1.1 Táto Zmluva sa uzatvára na základe výsledku verejného obstarávania postupom zadávania podlimitných zákaziek podľa § 108 zákona o verejnom obstarávaní, ktorej predmetom sú stavebné práce s označením **„Rozšírenie kapacity materskej školy v obci Ihľany“** v rozsahu podľa predloženej ponuky úspešného uchádzača - zhotoviteľa do verejného obstarávania (ďalej aj „Dielo“). Podkladom sú najmä súťažné podklady zo dňa 14.06.2021 s prílohami.

1.2 Nevyhnutným predpokladom k čerpaniu finančných prostriedkov podľa tejto Zmluvy je platná a účinná Zmluva o poskytnutí nenávratného finančného príspevku číslo zmluvy: ZM\_SEP-IMRK2-2020-003723, uzavretá medzi poskytovateľom nenávratného finančného príspevku, ktorým je Ministerstvo vnútra SR (ďalej len „poskytovateľ“) a objednávateľom (ďalej len „Zmluva o NFP“).

1.3 Realizácia Diela v zmysle tejto Zmluvy bude spolufinancovaná z nenávratného finančného príspevku, ktorého podmienky čerpania sú upravené v Zmluve o  NFP, uzatvorenej medzi objednávateľom a poskytovateľom ako Sprostredkovateľským orgánom v rámci Operačného programu Ľudské zdroje, špecifický cieľ „6.1.2 Zlepšiť prístup ku kvalitnému vzdelávaniu vrátane vzdelávania a starostlivosti v ranom detstve“.

1.4 Podmienkou uzatvorenia tejto Zmluvy medzi objednávateľom a zhotoviteľom bola povinnosť uchádzača vyhodnoteného na prvom mieste, resp. zhotoviteľa zložiť depozit (alebo poskytnúť bankovú záruku) vo výške 5% z ponúkanej ceny diela s DPH, resp. 5% z časti ceny diela s DPH, ktorá bola predmetom odovzdania staveniska, na bankový účet objednávateľa uvedený v záhlaví Zmluvy, a to pred podpisom tejto Zmluvy. Uchádzač vyhodnotený na prvom mieste, resp. úspešný uchádzač sa zaviazal zložiť depozit (alebo poskytnúť bankovú záruku) najneskôr do 10 dní od doručenia výzvy na uzavretie tejto Zmluvy zo strany verejného obstarávateľa. Depozit (alebo banková záruka) je určený na zabezpečenie náhrady škody a finančných nárokov objednávateľa, ktoré mu vzniknú v prípade porušenia zmluvných povinností zo strany zhotoviteľa. V prípade, ak zhotoviteľ poruší niektorú zo svojich povinností v zmysle tejto Zmluvy, a ktorej porušenie zakladá nárok na náhradu škody, zmluvnú pokutu alebo iný finančný nárok pre objednávateľa, objednávateľ má právo uspokojiť svoj nárok z hodnoty depozitu (alebo bankovej záruky). Objednávateľ sa zaväzuje vrátiť zhotoviteľovi depozit (alebo bankovú záruku) v plnej výške alebo jeho alikvotnú časť do konca mesiaca, ktorý nasleduje po mesiaci, kedy došlo k riadnemu odovzdaniu diela úspešným odovzdávacím a preberacím konaním, resp. po odstránení prípadných všetkých vád a nedorobkov uvedených v Zápise o odovzdaní a prevzatí diela, pokiaľ sa vyskytnú. Zhotoviteľ nemá právo požadovať vrátenie depozitu (alebo bankovej záruky) počas trvania zmluvného vzťahu. Objednávateľ si vzhľadom na rozsah diela vyhradzuje právo odovzdať len tú časť diela, na ktorú bude mať zabezpečené financovanie (etapovitá/postupná výstavba).

1.7 V prípade, že nedôjde k odovzdaniu staveniska do 30 dní odo dňa nadobudnutia účinnosti tejto Zmluvy z dôvodu, že to neumožnia dlhodobo nevhodné klimatické, resp. poveternostné podmienky pre realizáciu, alebo nebude mať zabezpečené finančné prostriedky na realizáciu stavebného diela, alebo dôjde len k odovzdaniu časti, na ktorú má objednávateľ finančné prostriedky, môžu zmluvné strany pristúpiť k rokovaniu o dočasnom vrátení depozitu, resp. bankovej záruky alebo jej časti a to do doby odovzdania staveniska.

1.8 Zhotoviteľ je povinný pred odovzdaním staveniska opäť zložiť depozit (alebo poskytnúť bankovú záruku) vo výške 5% z ponúkanej ceny diela s DPH, ktorý mu bol dočasne vrátený v zmysle bodu 1.7 tejto Zmluvy. Zhotoviteľ bude písomne objednávateľom vyzvaný na opätovné zloženie depozitu (alebo poskytnutie bankovej záruky) v lehote piatich pracovných dní odo dňa obdržania tejto výzvy.

1.9 Zhotoviteľ sa zaväzuje vypracovať dodatok k Zmluve aj v prípade, že niektoré z výdavkov budú poskytovateľom nenávratného finančného príspevku, resp. dotácie označené/určené/klasifikované za neoprávnené a poskytovateľ bude takýto dodatok požadovať. Predmetom dodatku bude rozdelenie Výkazu výmer - Rozpočtu na oprávnenú a neoprávnenú časť a zároveň zohľadní všetky požiadavky poskytovateľa. V prípade, že objednávateľ nebude poskytovateľom viazaný realizovať aj neoprávnené výdavky a objednávateľ nebude mať zabezpečené financovanie na neoprávnené výdavky, je povinný vrátiť dočasne alikvotnú časť depozitu a to do doby zabezpečenia financovania.

**Čl. II**

**Predmet zmluvy**

2.1Predmetom tejto Zmluvy je záväzok zhotoviteľa riadne a včas zhotoviť dielo pre objednávateľa na predmet zákazky s názvom **„Rozšírenie kapacity materskej školy v obci Ihľany“** v špecifikácii a v rozsahu prác a dodávok podľa ponuky zhotoviteľa zo dňa .......... (pozn.: doplní sa dátum predloženia ponuky), ktorá tvorí súčasť dokumentácie z verejného obstarávania a záväzok objednávateľa zaplatiť zhotoviteľovi za riadne a včas dodané Dielo cenu podľa Čl. IV tejto Zmluvy.

2.2 Zhotoviteľ sa zaväzuje vo vlastnom mene a na vlastnú zodpovednosť riadne a včas zhotoviť a objednávateľovi odovzdať úplné a funkčné Dielo a objednávateľ sa zaväzuje takéto úplné a funkčné Dielo prevziať a poskytnúť zhotoviteľovi nevyhnutnú súčinnosť pri zhotovení a odovzdaní Diela v súlade s podmienkami dohodnutými v tejto Zmluve.

2.3 Dielo bude realizované podľa spracovanej stavebno-technickej dokumentácie vzťahujúcej sa k Dielu bližšie špecifikovanej v tejto Zmluve. Zhotoviteľ je oprávnený použiť  projektovú dokumentáciu výhradne pre účely plnenia tejto Zmluvy. Stavebno-technickou dokumentáciou sa rozumie najmä/ale nie výlučne:

1. projektová dokumentácia,
2. výkaz výmer,
3. stavebné povolenie, resp. ohlásenia stavebných úprav (ak sa vyžaduje),
4. vyjadrenia dotknutých orgánov verejnej správy k uskutočneniu Diela,
5. iná dokumentácia spôsobilá pre ustanovenie podmienok plnenia Diela

(ďalej aj ako „projektová dokumentácia“).

2.4 Zhotoviteľ sa zaväzuje, že Dielo bude zhotovené v súlade s touto Zmluvou, projektovou dokumentáciou, stavebným povolením, resp. ohlásením stavebných úprav a výkazom výmer, ktorý tvorí prílohu č. 1 - neoddeliteľnú súčasť tejto Zmluvy (ďalej len „Výkaz výmer“), ďalej v súlade s ostatnou príslušnou dokumentáciou poskytnutou v rámci verejného obstarávania identifikovaného v bode 1.1, pokynmi objednávateľa a/alebo ním splnomocneného zástupcu.

2.5 Realizácia Diela (resp. dotknutej časti Diela) bola príslušnými orgánmi verejnej správy povolená na základe stavebného povolenia (ďalej len „stavebné povolenie“) alebo ohlásenia stavebných úprav, ktoré sú pre zhotoviteľa záväzné a zhotoviteľ je v súlade s nimi povinný zhotoviť Dielo.

2.6 Zhotoviteľ na základe Zmluvy zabezpečí realizáciu Diela v súlade so všeobecnými záväznými právnymi predpismi platnými na území Slovenskej republiky a s platnými technickými a technologickými normami.

2.7 Zhotoviteľ potvrdzuje, že sa pred uzavretím tejto Zmluvy riadne a s odbornou starostlivosťou oboznámil s projektovou dokumentáciou a s podrobným Výkazom výmer.

2.8 Zhotoviteľ súčasne prehlasuje a potvrdzuje, že:

1. po posúdení všetkých podmienok a dostupnej dokumentácie je Dielo v zmysle projektovej dokumentácie, Výkazu výmer a požiadaviek objednávateľa stavebno-technicky realizovateľné ako celok,
2. ku dňu uzavretia Zmluvy mu je známe technické riešenie Diela ako celku, preštudoval si všetky zverejnené doklady a dokumentáciu k Dielu a má tak všetky potrebné údaje súvisiace s realizáciou Diela za ním stanovenú cenu Diela.

2.9 Zhotoviteľ pred uzavretím tejto Zmluvy zvážil a odborne posúdil všetky riziká spojené s realizáciou Diela, zobral do úvahy rozsah potrebných materiálov, prác a služieb potrebných na dokončenie Diela ako celku (materiály, transport, energie, náklady na zariadenia a stroje, údržba prístupových ciest, náklady na odstránenie odpadov, náklady na robotníkov, odborne spôsobilé osoby, profesijne špecializované osoby ako aj ostatné náklady súvisiace s realizáciou Diela) a tieto zahrnul do ceny Diela.

2.10 Zhotoviteľ sa zaväzuje použiť na vykonanie Diela len také materiály a zariadenia, ktoré majú platné certifikáty kvality a spĺňajú podmienky kladené na stavebné materiály daného typu príslušnými všeobecne záväznými právnymi predpismi platnými na území Slovenskej republiky. Zhotoviteľ nepoužije žiadne materiály, zariadenia, technológie alebo technické riešenia, ktoré by boli odlišné od podkladov poskytnutých alebo schválených objednávateľom, pokiaľ takáto zmena nebude najskôr písomne schválená technickým alebo stavebným dozorom objednávateľa (ďalej aj „oprávnená osoba objednávateľa“) zápisom v stavebnom denníku v súlade s podmienkami dohodnutými v tejto Zmluve. Pokiaľ na niektorú dodávku alebo jej časti neboli dohodnuté osobitné technické podmienky pre voľbu materiálov a výrobkov určených k vykonaniu Diela, musia dosahovať vlastnosti a technické a technologické parametre určené projektovou dokumentáciou a príslušnými všeobecne závažnými právnymi predpismi platnými na území Slovenskej republiky a technickými normami.

2.11 V prípade, ak zhotoviteľ v projektovej dokumentácii, resp. v ďalšej súvisiacej dokumentácii, preukáže dodržanie požadovaných dielčích technických parametrov výrobkov/produktov/zariadení a pod. (ďalej len „produkty“) a objednávateľ pri následných kontrolných meraniach produktov preukázateľne zistí, že neboli dosiahnuté zhotoviteľom uvedené a všeobecne záväznými právnymi predpismi platnými na území Slovenskej republiky stanovené minimálne hodnoty (normy) kontrolovaných produktov pre daný účel, je zhotoviteľ povinný po preukázaní uvedených nedostatkov zo strany objednávateľa, zistené nedostatky bez zbytočného odkladu na vlastné náklady odstrániť, a to formou výmeny nevyhovujúcich produktov za produkty spĺňajúce požadované hodnoty (normy). Ak zhotoviteľ takýmto konaním spôsobí objednávateľovi škodu, je povinný ju nahradiť v plnej výške.

**Čl. III**

**Podmienky prevzatia staveniska a termín realizácie Diela**

* 1. Zhotoviteľ je povinný vykonať a odovzdať Dielo a poskytnúť všetko dohodnuté plnenie podľa Zmluvy najneskôr v lehote **9 mesiacov** odo dňa písomného prevzatia staveniska zhotoviteľom (resp. v zmysle bodu 5.2 súťažných podkladov). [[1]](#footnote-1)
  2. Dodávateľ je povinný zhotoviť Dielo podľa oceneného Výkazu výmer doplnenom zhotoviteľom o všetky ceny jednotlivých položiek uvedených vo Výkaze výmer na základe podkladov poskytnutých objednávateľom.
  3. Zhotoviteľ je povinný prevziať stavenisko od objednávateľa najneskôr do siedmich (7) kalendárnych dní odo dňa písomného (resp. e-mailového) doručenia "Výzvy na prevzatie staveniska", ktorá bude zhotoviteľovi zaslaná objednávateľom. O odovzdaní a prevzatí staveniska spíšu zmluvné strany Zápisnicu/Zápis. Zhotoviteľ je povinný prevziať stavenisko aj v prípade, ak je možné začať vykonávať práce čo i len na časti Diela. [[2]](#footnote-2)
  4. Zhotoviteľ je povinný začať s výkonom stavebných prác na zhotovenie Diela najneskôr do siedmich (7) kalendárnych dní odo dňa prevzatia staveniska, pokiaľ si objednávateľ so zhotoviteľom písomne nedohodnú iný termín začatia prác.
  5. Zhotoviteľ je do siedmich (7) kalendárnych dní po odovzdaní staveniska, najneskôr deň pred začatím stavebných prác, povinný zabezpečiť pokiaľ je to technicky možné, aby na stavenisku boli riadne inštalované meracie zariadenia na spotrebu energií a vody. Meracie zariadenie musí byť metrologicky overené meradlo v zmysle vyhlášky Úradu pre normalizáciu, metrológiu a skúšobníctvo SR č. 161/2019 Z. z. o meradlách a metrologickej kontrole.
  6. Zhotoviteľ je povinný stavenisko označiť na vlastné náklady a v súlade so všeobecne záväznými právnymi predpismi platnými na území Slovenskej republiky. Od odovzdania staveniska zodpovedá za stavenisko zhotoviteľ. Zhotoviteľ nie je oprávnený bez predchádzajúceho písomného súhlasu objednávateľa umiestňovať na stavenisku, na zariadeniach nachádzajúcich sa na stavenisku a ani na oplotení staveniska akékoľvek reklamy a/alebo iné pútače. Zhotoviteľ je oprávnený umiestniť na stavenisku svoje logo   
     s rozmermi max. 2m x 2m.
  7. Zhotoviteľ najneskôr ku dňu prevzatia staveniska predloží objednávateľovi kontrolný a skúšobný plán stavby v zmysle zákona č. 254/1998 Z. z. o verejných prácach v znení neskorších predpisov (ďalej len „zákon o verejných prácach“). Projektant je v zmysle § 12 ods. 1 písm. a) zákona o verejných prácach povinný spolupracovať so zhotoviteľom pri vypracúvaní kontrolného a skúšobného plánu verejnej práce.
  8. Objednávateľ je povinný pri odovzdaní staveniska ukázať zhotoviteľovi hranice staveniska a prístupové cesty, pripojovacie body na elektrinu a vodu, vytýčiť existujúce inžinierske siete na stavbe.

**Čl. IV**

**Cena Diela a platobné podmienky**

4.1Cena Diela je stanovená vzájomnou dohodou zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z.   
o cenách nasledovne:

Cena bez DPH ................ EUR

DPH ................ EUR

Cena celkom vrátane DPH ................ EUR

slovom: ...................... eur a .............. eurocentov vrátane DPH.

4.2 Cena Diela zahŕňa všetky a akékoľvek náklady, ktoré zhotoviteľovi a/alebo jeho subdodávateľom vzniknú pri realizácii Diela alebo v súvislosti s realizáciou Diela. V cene Diela sú rovnako zahrnuté všetky práce, výkony a dodávky, ktoré patria k úplnému zhotoveniu a odovzdaniu Diela v zmysle tejto Zmluvy. Zhotoviteľ nemá nad rámec dohodnutej ceny Diela právo na náhradu ďalších nákladov, a to najmä na:

1. všetky materiálové, dopravné a vedľajšie materiálové náklady, príslušenstvo, stroje, prístroje, nástroje a stavebné pomocné materiály, ktoré sú potrebné na vykonanie prác, náklady na bezpečnosť majetku a nákladov na dočasné napojenie elektriny, vody a kanalizácie, telefónneho a iného dočasného spojenia výlučne pre účely zhotovovania Diela, (ktoré zriadi a odstráni zhotoviteľ) a to vrátane nákladov na ich prevádzku výlučne na účely zhotovovania Diela, náklady na zabezpečenie bezpečnosti a ochrany zdravia pri práci podľa príslušných všeobecne záväzných právnych predpisov platných na území Slovenskej republiky (BOZP); [[3]](#footnote-3)
2. náklady na vyloženie, skladovanie materiálov;
3. náklady na zhotovenie, osadenie a údržbu informačnej tabule po dobu odo dňa prevzatia staveniska v súlade so Zmluvou až do dokončenia Diela a jej následnú likvidáciu. Informačná tabuľa bude mať rozmer 1,5m x 1,5m a bude obsahovať text s názvom stavby, obchodné meno objednávateľa, meno projektanta, obchodné meno zhotoviteľa, termíny začatia a dokončenia Diela, meno zodpovedného stavbyvedúceho ako aj prípadné ďalšie informácie požadované všeobecne záväznými právnymi predpismi a bude umiestnená a viditeľná v súlade s týmito všeobecne záväznými právnymi predpismi;
4. všetky mzdové a vedľajšie mzdové náklady zhotoviteľa a jeho subdodávateľov, náklady na pracovníkov, dane, odvody, náklady na nadčasy, odmeny, cestovné a iné vedľajšie výdaje výlučne na strane zhotoviteľa a jeho subdodávateľov;
5. náklady na všetky bezpečnostné opatrenia do doby prevzatia dokončeného Diela objednávateľom. Náklady na zabezpečenie dokladovej časti v dvoch vyhotoveniach v zmysle Čl. VIII., bod 3 tejto Zmluvy;
6. náklady spojené s poskytnutím záruky na realizované Dielo, v dôsledku porušenia povinnosti zhotoviteľom;
7. vypratanie staveniska a odvoz stavebného odpadu a sute, prípadné náklady na geodetické vytýčenie pre účely vytyčovania realizácie Diela a porealizačné geodetické zameranie stavby Diela;
8. nákladov na poistenie Diela počas jeho realizácie do doby jeho úspešného odovzdania objednávateľovi;
9. náklady spojené s dovozom materiálov a výrobkov zo zahraničia, (vrátane colných a iných poplatkov), dopravných nákladov, certifikácie výrobkov a materiálov;
10. náklady na vykonanie všetkých potrebných skúšok k realizácii, prevádzke a odovzdaniu Diela;
11. náklady na dodávku vody, elektrickej energie, plynu, náklady na stočné a pod. na stavenisku;
12. náklady na ochranu a stráženie staveniska,
13. náklady na zriadenie ochranného koridoru pre chodcov a náklady na zriadenie zariadenia staveniska a jeho likvidáciu;
14. náklady na akékoľvek vedľajšie rozpočtové náklady (najmä/ale nie výlučne mimo stavenisková doprava, územné vplyvy, prevádzkové vplyvy);
15. náklady na projekt dočasného dopravného značenia, ak bude potrebný pre realizáciu Diela alebo jeho časti a náklady na zriadenie mobilných chemických suchých WC;
16. osadenie statických terčov pre kontrolu statickej stability susedných objektov, ak tak pri uskutočnení Diela určia projektant a/alebo stavebný dozor a/alebo technický dozor;
17. vytýčenie všetkých existujúcich podzemných inžinierskych sietí, v rozsahu podľa ich aktuálneho zakreslenia, ktoré poskytne objednávateľ zhotoviteľovi najneskoršie pri odovzdaní staveniska;
18. náklady za dočasné zábery a rozkopávky verejných priestranstiev (chodníky, komunikácie);
19. náklady na pravidelné čistenie komunikácií, ak došlo k ich znečisteniu stavebnými a/alebo dopravnými mechanizmami zhotoviteľa a/alebo subdodávateľov pri zhotovovaní Diela a náklady na prípadné proti prašné opatrenia;
20. akékoľvek náklady na školenia a zaučenie prevádzkového technika (technikov) počas kompletizačných prác technológie a príprav na skúšky;
21. náklady spojené s prípadným prenájmom nehnuteľností potrebných na zriadenie staveniska;
22. náklady spojené s požadovaným stiahnutím, uložením a vrátením ornice na stavenisko;
23. náklady na stratné mimo Výkazu výmer;
24. akékoľvek iné náklady, ktoré vzniknú Zhotoviteľovi pri realizácii Diela podľa Zmluvy.

4.3 Zhotoviteľ vyhlasuje, že zhotoviteľom predložená cenová kalkulácia – cena Diela je úplná, maximálna a záväzná, a to aj v prípade vzniku potreby takých činností, ktoré sú potrebné pre technické riešenie a uskutočnenie Diela ako celku. Zhotoviteľ v tejto súvislosti prehlasuje, že ním ponúknutá cena Diela bola tvorená tak, že zohľadnila všetky pravidlá pre tvorbu ceny podľa rozpočtu, ktorý je úplný a záväzný.   
V prípade sporu sa má za to, že zhotoviteľ získal všetky informácie a v ponúknutej pevnej cene Diela ich zohľadnil. Zhotoviteľ sa nemôže dovolávať zvýšenia ceny najmä/nie výlučne z dôvodu, že mu neboli známe alebo poskytnuté všetky potrebné informácie a podklady a súhlasí s prevzatím úplnej zodpovednosti za riadne a včasné dokončenie Diela za ním ponúknutú cenu Diela. Zmluvné strany sa dohodli, že v prípade ak sa niektoré práce podľa Výkazu výmer nevykonajú alebo vykonajú v menšom rozsahu, zhotoviteľ tieto nevykonané práce nebude objednávateľovi fakturovať. Cena Diela môže byť zvýšená výlučne po predchádzajúcej písomnej dohode zmluvných strán a v súlade s platnými právnymi predpismi na území SR.

4.4 Zmluvné strany sa dohodli, že zhotoviteľ nie je bez predchádzajúceho písomného súhlasu objednávateľa oprávnený postúpiť akúkoľvek pohľadávku voči objednávateľovi na tretiu osobu. Zmluvné strany sa tiež dohodli, že zhotoviteľ nie je oprávnený jednostranne započítať akúkoľvek svoju pohľadávku voči pohľadávke objednávateľa.

4.5 Zmluvné strany sa dohodli, že objednávateľ uhradí cenu Diela na základe faktúr, vystavených zhotoviteľom vždy na základe reálne vykonaných a objednávateľom prevzatých prác, pričom podkladom pre každú vystavenú faktúru budú súpisy vykonaných prác za príslušný rozsah [[4]](#footnote-4), potvrdené oboma zmluvnými stranami v súlade s bodom 4.6 tohto článku tejto Zmluvy. Zhotoviteľ má právo na prvú fakturáciu po prestavaní min. 50% hodnoty diela. Zhotoviteľ bude mať právo na vystavenie druhej faktúry max. vo výške 45% a tretej faktúry min. vo výške 5% – záverečnej faktúry po úspešnom odovzdávacom a preberacom konaní celého stavebného diela.

4.6 Zmluvné strany sa dohodli na nasledovných podmienkach fakturácie:

1. zhotoviteľ je oprávnený fakturovať iba skutočne vykonané práce,
2. faktúra musí byť dokladovaná všetkými súpismi vykonaných prác, ktoré budú odsúhlasené oboma zmluvnými stranami priebežne počas doby realizácie Diela, a to vždy za každý príslušný rozsah plnenia v súlade s týmto bodom Zmluvy,
3. súpis vykonaných prác za príslušný rozsah je zhotoviteľ povinný predkladať objednávateľovi najneskôr do siedmeho (7.) dňa po naplnení príslušného rozsahu. K súpisu vykonaných prác za príslušný rozsah [[5]](#footnote-5) bude vždy priložený zisťovací protokol. Objednávateľ sa musí do desiatich (10) pracovných dní odo dňa doručenia súpisu vykonaných prác vyjadriť k predloženému súpisu vykonaných prác (ďalej len „Súpis vykonaných prác“). Ak sa objednávateľ v danej lehote k predloženému Súpisu vykonaných prác nevyjadrí, márnym uplynutím dohodnutej lehoty platí, že s jeho obsahom bez výhrad súhlasí (dohodnutá fikcia súhlasu),
4. v prípade ak objednávateľ preukáže, že sa z objektívnych príčin nemohol k Súpisu vykonaných prác vo vyššie uvedenej lehote vyjadriť, námietky, ktoré by mohol uplatniť voči Súpisu vykonaných prác mu zostávajú zachované,
5. všetky Súpisy vykonaných prác predložené zhotoviteľom, musia byť členené podľa položiek, množstva a zoznamu prác, na podklade Výkazu výmer,
6. v prípade, že faktúra bude vystavená bez predloženia Súpisov vykonaných prác potvrdených podpisom technického alebo stavebného dozoru objednávateľa a/alebo vo výške nad rámec Súpisov vykonaných prác a/alebo nad rámec skutočného rozsahu vykonaných prác a/alebo v rozdielnej výške súm jednotkových položiek prác a dodávok ako uvedených vo Výkaze výmer, a to aj z dôvodu neúmyselného konania/omylu v konaní zhotoviteľa, nie je faktúra spôsobilá na jej úhradu (vylúčenie omeškania s úhradou ceny Diela na strane objednávateľa) a v prípade opakovaného takéhoto konania na strane zhotoviteľa sa uvedené považuje za podstatné porušenie tejto Zmluvy (opakovaným konaním sa rozumie konanie min. 2- a viackrát),
7. faktúra vrátane Súpisu vykonaných prác musí spĺňať všetky riadne náležitosti daňového dokladu v súlade so zákonom č. 222/2004 Z. z. o dani z pridanej hodnoty v znení neskorších predpisov, a musí byť vystavená tak, aby bolo možné vykonať jej vecnú a finančnú kontrolu. Vo faktúre musia byť uvedené informácie súvisiace so spolufinancovaním Diela podľa článku I., bodu 1.3 tejto Zmluvy, ktoré objednávateľ oznámi zhotoviteľovi. Lehota splatnosti faktúry je šesťdesiat (60) dní odo dňa jej doručenia objednávateľovi, [[6]](#footnote-6)
8. zhotoviteľ je vlastníkom zabudovaných a faktúrovaných materiálov a tovarov (t.j. všetky fakturované tovary a materiály sú zbavené práv tretích osôb).

4.7 Zhotoviteľ doručí vyúčtovaciu faktúru objednávateľovi do štrnástich (14) kalendárnych dní [[7]](#footnote-7) odo dňa podpisu Preberacieho protokolu (Zápisu o odovzdaní a prevzatí) objednávateľom bez vád a nedorobkov. Súčasťou faktúry bude aj záverečné zúčtovanie stavby Diela. Podmienkou prevzatia diela od zhotoviteľa a následného zaplatenia faktúry zhotoviteľa je aj splnenie všetkých povinností zhotoviteľa vo veci predloženia predpísanej a dohodnutej dokladovej časti Diela.

4.8 Pre účely tohto článku Zmluvy sa faktúra zhotoviteľa považuje za zaplatenú okamihom odpísania príslušnej (oprávnenej) peňažnej sumy z účtu objednávateľa v prospech zhotoviteľa uvedeného v záhlaví tejto Zmluvy v časti zhotoviteľ.

4.9 Zhotoviteľ je povinný s predložením faktúry predložiť písomné potvrdenie, že má uhradené všetky svoje splatné záväzky voči svojim subdodávateľom. Objednávateľ je oprávnený požadovať od zhotoviteľa preukázanie danej skutočnosti. V prípade ak zhotoviteľ nebude mať riadne zaplatené všetky svoje splatné záväzky voči svojím subdodávateľom a/alebo na požiadanie objednávateľa nevydá potvrdenie o danej skutočnosti a/alebo uvedenú skutočnosť nepreukáže, je objednávateľ oprávnený pozastaviť úhradu faktúry vystavenej zhotoviteľom, a to až do doby úhrady splatných záväzkov voči subdodávateľom zo strany zhotoviteľa. Pozastavenie platby zo strany objednávateľa v súlade s týmto bodom Zmluvy sa nepovažuje za porušenie Zmluvy a objednávateľ sa nedostáva do omeškania.

**Čl. V**

**Naviac Práce**

5.1 Naviac práce predstavujú práce nad rámec dojednaný v tejto Zmluve, pričom pre vylúčenie pochybností sa má za to, že naviac práce sú výlučne práce neobsiahnuté v projektovej dokumentácii a/alebo vo Výkaze výmer. Zistené a identifikované naviac práce, ktoré sa nenachádzajú vo výkresovej časti projektovej dokumentácii a/alebo vo Výkaze výmer, sa ocenia po vzájomnej dohode zmluvných strán a to napr. oceňovanie: v zmysle položiek z ponukového rozpočtu – pokiaľ sa uvedená položka v rozpočte nachádza. Pokiaľ sa nenachádza – oceňovanie na základe ceny dohodnutej medzi objednávateľom a zhotoviteľom, pričom táto cena bude založená na ekonomicky oprávnených nákladoch. [[8]](#footnote-8)

5.2 Naviac práce je možné vykonávať iba na základe postupov upravujúcich všeobecne záväzné právne predpisy platné na území Slovenskej republiky, a to najmä/nie výlučne zákon o verejnom obstarávaní a súčasne tak na základe predchádzajúceho písomného súhlasu objednávateľa, ktorý bude vydaný na základe predloženej písomnej ponuky zhotoviteľa. Súčasťou ponuky zhotoviteľa na vykonanie naviac prác musí byť uvedenie všetkých skutočností, ktoré by v súvislosti s realizáciou naviac prác mohli ovplyvniť priebeh výstavby a vyvolať prípadné ďalšie naviac náklady, vrátane prípadného vyčíslenia úspor iných prác a výkonov, ktoré by realizácia naviac prác mohla vyvolať alebo priamo, prípadne nepriamo ovplyvniť. Všetky naviac práce budú evidované v stavebnom denníku s vyznačením, že sa jedná o naviac práce. Súhlas objednávateľa s vykonávaním naviac prác podľa tohto článku Zmluvy je daný uzatvorením Dodatku k Zmluve. Bez tejto formy akceptácie zo strany objednávateľa nie je zhotoviteľ oprávnený naviac práce vykonať. Potreba naviac prác musí byť v deň ich zistenia oznámená technickému alebo stavebnému dozoru. Zhotoviteľ je povinný oznamovať objednávateľovi všetky potreby zmien v dostatočnom časovom predstihu v súlade s touto Zmluvou.

5.3 Faktúra za vykonané naviac práce bude podľa rozsahu vykonaných prác vystavená najskôr spolu s poslednou faktúrou za Dielo a objednávateľ je povinný takto vystavenú faktúru zhotoviteľovi uhradiť v súlade s podmienkami fakturácie dohodnutými v Zmluve.

5.4 Na naviac práce po ich schválení uzavrú zmluvné strany Dodatok k Zmluve podľa zákona o verejnom obstarávaní, aktuálne platných pravidiel uvedených v Systéme EŠIF, v príslušnej riadiacej dokumentácii poskytovateľa a podmienok uvedených v Zmluve o NFP. V prípade, ak naviac práce požadované objednávateľom majú zásadný vplyv na termíny uskutočnenia Diela, zmluvné strany pristúpia k posunutiu termínu ukončenia Diela o počet dní potrebných na zrealizovanie vzniknutých naviac prác.

**Čl. VI**

**Osobitné/odborné podmienky realizácie Diela a podmienky odbornej spôsobilosti**

6.1 Zhotoviteľ je povinný zabezpečiť stavenisko tak, aby počas výkonu prác a tiež v období pracovného pokoja, na stavbe nedošlo k poškodeniu života, zdravia a majetku objednávateľa a tretích osôb.

6.2 Zmluvné strany sa zaviazali, že budú vzájomne spolupracovať a poskytnú si vzájomnú súčinnosť pri riešení konkrétnych technických otázok a problémov, ktoré vzniknú počas realizácie Diela, najmä vzhľadom na ich možný vplyv na výšku ceny Diela.

6.3 Objednávateľ je oprávnený nechať sa zastupovať technickým alebo stavebným dozorom, konzultantskou spoločnosťou alebo generálnym projektantom. Rozsah práv a povinností každého zástupcu objednávateľa bude presne vymedzený v písomnom plnomocenstve, resp. v príslušnej objednávke alebo zmluve.

6.4 Zhotoviteľ sa zaväzuje činnosti stavbyvedúceho zabezpečiť osobou stavbyvedúceho, ktorého uviedol vo svojej ponuke v rámci príslušného verejného obstarávania identifikovaného v článku I. bod 1.1 Zmluvy, a ktorý je uvedený v prílohe č. 3 tejto Zmluvy. Stavbyvedúci musí svojimi odbornými a profesionálnymi znalosťami a odbornou praxou zaručovať riadne a včasné splnenie povinností Dodávateľa. Stavbyvedúci je povinný byť nepretržite prítomný na stavenisku počas celej doby výkonu prác (realizácie Diela). Zhotoviteľ sa zaväzuje v prípade neplnenia povinností stavbyvedúceho na základe odôvodneného písomného oznámenia objednávateľa, ako aj v prípade zmeny pracovného pomeru stavbyvedúceho alebo v prípade jeho úmrtia, nahradiť ho bezodkladne inou osobou. Zhotoviteľ za účelom preukázania požadovaných znalostí stavbyvedúceho predloží poverenej osobe objednávateľa najneskôr ku dňu prevzatia staveniska v prípade stavbyvedúceho nasledujúce dokumenty, ktorými zhotoviteľ deklaroval požiadavku na stavbyvedúceho už v predmetnom verejnom obstarávaní: [[9]](#footnote-9)

1. identifikačné údaje osoby s odbornou spôsobilosťou na výkon činnosti stavbyvedúceho pre odborné zameranie/kategóriu: pozemné stavby (pozn.: v závislosti od potreby verejného obstarávateľa);
2. fotokópiu dokladov odbornej spôsobilosti stavbyvedúceho – osvedčenia s odborným zameraním pozemné stavby alebo ekvivalent podľa zákona č. 138/1992 Zb. o autorizovaných architektoch a autorizovaných stavebných inžinieroch v platnom znení; [[10]](#footnote-10)
3. vyhlásenie stavbyvedúceho, že bude k dispozícii zhotoviteľovi na plnenie predmetu zákazky, a to po celú dobu realizácie Diela.

V prípade, ak objednávateľ organizuje koordinačné porady a kontrolné dni, je zhotoviteľ povinný sa týchto zúčastniť, a to prostredníctvom stavbyvedúceho, prípadne ďalších splnomocnených zástupcov zhotoviteľa. Miesto a termín konania koordinačných porád a kontrolných dní je objednávateľ povinný oznámiť zhotoviteľovi písomne alebo e-mailom, najmenej dva (2) pracovné dni vopred, pokiaľ sa zmluvné strany nedohodnú inak.

6.5 Zmena stavbyvedúceho je bez ohľadu na iné ustanovenia Zmluvy možná výlučne na základe predchádzajúceho písomného súhlasu objednávateľa, pričom zhotoviteľ je povinný písomne požiadať objednávateľa o schválenie zmeny v osobe stavbyvedúceho minimálne päť (5) kalendárnych dní vopred a doručiť objednávateľovi doklady preukazujúce splnenie podmienky účasti podľa § 34 ods. 1 písm. g) zákona o verejnom obstarávaní v zmysle podkladov k predmetnému verejnému obstarávaniu. [[11]](#footnote-11) V prípade zmeny v osobe stavbyvedúceho je zhotoviteľ povinný zabezpečiť, aby nahradzujúci stavbyvedúci spĺňal podmienky účasti, ktorých splnenie zhotoviteľ vo verejnom obstarávaní preukázal v súvislosti s nahradeným stavbyvedúcim.

6.6 Do stavebného denníka sa zapisujú všetky rozhodujúce skutočnosti týkajúce sa realizácie Diela najmä/nie výlučne uvedené denné skutočnosti: dátum a čas začatia a ukončenia stavebných prác, počasie s priemernou dennou teplotou, počet zamestnancov zhotoviteľa vrátane ich kvalifikácie nasadených na každej dennej pracovnej zmene, zoznam strojového vybavenia použitého na každej dennej pracovnej zmene, výkaz výmer prác a dodávok, ktoré sa majú vykonať a zrealizovať počas každej pracovnej zmeny, na záver pracovnej zmeny/zmien sa uvedie rozsah vykonaných prác, pričom v prípade realizácie prác prostredníctvom subdodávateľa pre každé príslušné plnenie sa okrem uvedených skutočností zapíše aj obchodné meno a IČO každej osoby subdodávateľa realizujúceho príslušné práce na stavenisku v príslušnej pracovnej zmene. Zástupca zhotoviteľa umožní prístup technickému alebo stavebnému dozoru objednávateľa k denným záznamom v stavebnom denníku na posúdenie a vyjadrenie zástupcovi objednávateľa najneskôr nasledujúci pracovný deň ráno, pričom v prípade zaznamenania udalosti vyžadujúcej okamžité riešenie je zástupca zhotoviteľa povinný bezodkladne oboznámiť aj technický alebo stavebný dozor objednávateľa na stavbe. Objednávateľ alebo technický alebo stavebný dozor je povinný najneskôr do troch (3) pracovných dní odo dňa vykonania záznamu v stavebnom denníku poznačiť v ňom svoj súhlas, prípadne nesúhlas, s obsahom predloženého denného záznamu, a to aj s uvedením dôvodu nesúhlasu. V prípade, ak sa objednávateľ alebo technický alebo stavebný dozor v stanovenej lehote k záznamu zhotoviteľa nevyjadrí, platí, že so záznamom súhlasí. Stavebný denník sa bude viesť do doby prevzatia Diela objednávateľom a v prípade zistenia vád alebo nedorobkov až do ich riadneho odstránenia zo strany zhotoviteľa. Stavebný denník musí byť na stavbe Diela trvalo prístupný objednávateľovi a/alebo zástupcovi objednávateľa. Zápisy do stavebného denníka budú oprávnené vykonávať nasledovné osoby, a to najmä:

1. stavbyvedúci zhotoviteľa;
2. technický alebo stavebný dozor objednávateľa a jeho poverený zástupca;
3. projektant;
4. geodet a kartograf Diela;
5. štatutárne orgány oboch zmluvných strán;
6. zástupcovia oprávnených osôb, ktorí sú uvedení v záhlaví Zmluvy;
7. zástupcovia príslušných orgánov štátneho dozoru a štátneho stavebného dohľadu.

6.7 Zhotoviteľ je povinný vopred písomne alebo zápisom v stavebnom denníku vyzvať objednávateľa, technického alebo stavebného dozora na vykonanie kontroly prác, ktoré v ďalšom pracovnom postupe budú zakryté alebo sa stanú neprístupnými. Výzva musí byť doručená najneskôr tri (3) pracovné dni vopred. Ak si zhotoviteľ túto svoju povinnosť nesplní, je povinný na žiadosť objednávateľa, technického alebo stavebného dozoru tieto práce odkryť a následne zakryť na svoje náklady.

6.8 Zhotoviteľ je povinný chrániť Dielo a stavbu, v ktorej sa stavenisko nachádza, počas jeho realizácie a zabezpečiť hotové časti Diela ochrannými prostriedkami tak, aby nedošlo k ich zničeniu, poškodeniu alebo znehodnoteniu do doby odovzdania Diela objednávateľovi. Nebezpečenstvo vzniku škody na Diele prejde na objednávateľa dňom prevzatia Diela na základe podpísaného Preberacieho protokolu/Zápisu o odovzdaní a prevzatí.

6.9 Zhotoviteľ je povinný zdokumentovať navrhované materiály a výrobky na vzorkách a predložiť v dostatočnom časovom predstihu v zmysle technologických postupov, dodávky a dohodnutého termínu realizácie Diela na odsúhlasenie dielenskú a montážnu dokumentáciu vybraných častí dodávok. [[12]](#footnote-12) Zhotoviteľ predloží dokumenty a podklady na schválenie najneskôr sedem (7) pracovných dní pred ich zabudovaním. Ak do šiestich (6) pracovných dní neobdrží zhotoviteľ písomné stanovisko – schválenie objednávateľom, technickým alebo stavebným dozorom, má sa za to, že s tým objednávateľ súhlasí a schvaľuje. Zhotoviteľ nie je oprávnený pri realizácii Diela použiť náhradné materiály a výrobky oproti predpokladaným v projektovej dokumentácii, resp. v ponuke zhotoviteľa bez predchádzajúceho písomného súhlasu objednávateľa alebo oprávnenej osoby objednávateľa. V prípade, ak zhotoviteľ použije materiály a výrobky bez ich predchádzajúceho predloženia objednávateľovi, technickému alebo stavebnému dozorovi na schválenie, je povinný ich bez zbytočného odkladu demontovať/odstrániť a nahradiť schválenými materiálmi a výrobkami objednávateľom alebo oprávnenými osobami objednávateľa na vlastné náklady.

6.10 Objednávateľ môže požiadať zhotoviteľa, aby bezodkladne odvolal z práce na Diele akúkoľvek osobu pracujúcu pre zhotoviteľa alebo jeho subdodávateľa, ktorá podľa odborne ustáleného názoru/stanoviska objednávateľa zneužíva svoju funkciu alebo je nespôsobilá alebo je nedbalá pri riadnom plnení svojich povinností, alebo ktorej prítomnosť na stavenisku je považovaná objednávateľom za nežiaducu, a tejto osobe nebude bez súhlasu objednávateľa umožnený prístup na stavenisko. Osoba takto odvolaná z práce na Diele bude zhotoviteľom bez zbytočného odkladu nahradená inou osobou na náklady zhotoviteľa.

6.11 Objednávateľ alebo oprávnená osoba objednávateľa môže kedykoľvek vyzvať zhotoviteľa, aby bezodkladne, najneskôr do dvoch (2) pracovných dní odvolal zo staveniska svojho subdodávateľa, ktorý podľa odborne ustáleného názoru/stanoviska objednávateľa (doloženého stanoviskom projektanta a/alebo stavebného dozoru a/alebo technického dozoru a/alebo znalcom v danom obore a pod., v prípade potreby kombináciou oprávnených osôb) nevykonáva svoju prácu kvalitne, v súlade so stavebnotechnickou dokumentáciou k Dielu, v zmysle príslušných platných všeobecne záväzných právnych predpisov a/alebo technických noriem a/alebo v súlade s pokynmi objednávateľa. Zhotoviteľ je v takom prípade povinný takéhoto subdodávateľa bezodkladne, najneskôr do dvoch (2) pracovných dní odvolať zo staveniska. Odvolaný subdodávateľ bude zhotoviteľom v prípade, že plnenie nevykoná sám bez zbytočného odkladu, najneskôr do desiatich (10) pracovných dní nahradený iným subdodávateľom na náklady zhotoviteľa. Odvolaním subdodávateľa zo staveniska podľa tohto bodu nebudú zmenené termíny dokončenia Diela ani dohodnutá cena Diela.

6.12 Objednávateľ môže preniesť ktorúkoľvek zo svojich povinností a právomoci na tretiu osobu (oprávnenú osobu) a môže toto delegovanie kedykoľvek zrušiť. Toto delegovanie alebo zrušenie delegovania bude vykonané v písomnej forme a voči zhotoviteľovi nadobudne účinnosť po doručení zhotoviteľovi. Akékoľvek rozhodnutie, pokyn, kontrola, skúška, súhlas, schválenie alebo podobný akt uskutočňovaný touto osobou v súlade s delegovaním má rovnaký účinok, ako by ho uskutočnil objednávateľ sám.

6.13 Zhotoviteľ v plnom rozsahu zodpovedá za dodržiavanie právnych predpisov vzťahujúcich sa na bezpečnosť a ochranu zdravia pri práci, požiarnu ochranu a ochranu životného prostredia u svojich pracovníkov / iných osôb vykonávajúcich svoju činnosť pre zhotoviteľa / u pracovníkov svojich subdodávateľov / iných osôb vykonávajúcich svoju činnosť pre subdodávateľov zhotoviteľa na stavenisku a je povinný vykázať zo staveniska osoby, ktoré odmietajú tieto podmienky dodržiavať alebo ich porušujú. Zároveň zabezpečí, aby všetci jeho pracovníci a pracovníci jeho subdodávateľov absolvovali právnymi predpismi ustanovené školenia alebo mali príslušné platné atesty a osvedčenia. Zhotoviteľ je povinný zabezpečiť svojim pracovníkom príslušné osobné pracovné pomôcky. Zhotoviteľ bude v prípade nehody, pracovného úrazu alebo inej podobnej udalosti postupovať v súlade so všeobecne záväznými právnymi predpismi. Zároveň okamžite upovedomí objednávateľa, resp. oprávnenú osobu objednávateľa, na stavenisku najmä o:

(i) pracovných úrazoch,

(ii) škodách na vybavení a strojoch na stavbe a stavenisku,

1. škodách na životnom prostredí,
2. požiaroch.

6.14 Zhotoviteľ sa zaväzuje, že u fyzických osôb prostredníctvom ktorých plní predmet tejto zmluvy neporuší zákaz nelegálneho zamestnávania podľa zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnom zamestnávaní“). Za účelom kontroly dodržiavania tohto záväzku je objednávateľ oprávnený vyžiadať si od zhotoviteľa v nevyhnutnom rozsahu doklady a informácie, prostredníctvom ktorých mu zhotoviteľ dodáva prácu alebo poskytuje služby, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania. Tieto doklady a informácie je zhotoviteľ povinný objednávateľovi poskytnúť bezodkladne, najneskôr do 3 pracovných dní od ich vyžiadania.

6.15 Zhotoviteľ zodpovedá za všetky pokuty a sankcie uložené objednávateľovi z dôvodu, že zhotoviteľ porušil zákaz nelegálneho zamestnávania alebo neposkytol objednávateľovi potrebnú súčinnosť podľa zákona o nelegálnom zamestnávaní.

6.16 Zhotoviteľ podpisom tejto zmluvy výslovne prehlasuje, že súhlasí s tým, že objednávateľovi nahradí škodu, ktorá bola spôsobená objednávateľovi porušením právnych povinností podľa zákona o nelegálnom zamestnávaní zo strany zhotoviteľa. Uložené pokuty, iné sankcie a spôsobenú škodu, ktoré objednávateľovi vznikli z vyššie uvedených dôvodov, zhotoviteľ uhradí objednávateľovi do 15 dní odo dňa doručenia písomnej výzvy zo strany objednávateľa.

6.17 Objednávateľ, oprávnená osoba objednávateľa (technický alebo stavebný dozor objednávateľa) je oprávnený dať pracovníkom zhotoviteľa / iným osobám vykonávajúcim svoju činnosť pre zhotoviteľa príkaz prerušiť práce, ak zodpovedný pracovník / iná osoba vykonávajúca svoju činnosť pre zhotoviteľa nie je dosiahnuteľná, alebo ak je ohrozená bezpečnosť vykonávaného Diela, život alebo zdravie osôb nachádzajúcich sa na stavenisku, alebo ak hrozia iné vážne škody.

6.18 Pre účely tohto ustanovenia sa rozumie:

1. „Nedostatkom“ odchýlka v kvalite, rozsahu alebo parametroch Diela alebo jeho časti, stanovených stavebno-technickou dokumentáciou, prípadne technickými normami požadovanými pre danú časť plnenia Diela
2. „Chybou“ nevhodná povaha vecí plynúca zo stavebno-technickej dokumentácie alebo pokynov prevzatých alebo daných k vykonaniu diela, ak zhotoviteľ mohol túto nevhodnosť zistiť pri vynaložení odbornej starostlivosti (najmä zistená chyba v projektovej dokumentácii).

Zhotoviteľ je povinný bez zbytočného odkladu, najneskôr však do troch (3) kalendárnych dní písomne informovať objednávateľa o vzniku akejkoľvek skutočnosti (Nedostatku), ktorá bráni alebo sťažuje realizáciu Diela, a ktorá by mohla mať vplyv na termíny dokončenia diela, prípadne na čiastkové termíny vykonania Diela vzájomne dohodnuté v súlade so Zmluvou. Zhotoviteľ je tiež povinný bez zbytočného odkladu, najneskôr však do troch (3) kalendárnych dní upozorniť objednávateľa na chyby projektovej dokumentácie a ostatných podkladov pre realizáciu Diela najneskôr do času, kedy má dôjsť k realizácii časti Diela, ktorej sa chybná a/alebo nepresná projektová dokumentácia a/alebo iný podklad k zhotoveniu týka, takéto chyby odstrániť pre potreby riadneho a včasného vykonanie Diela (Chyba). Zhotoviteľ v tejto súvislosti je oprávnený prerušiť výkon prác výlučne v časti Diela dotknutej Nedostatkom/Chybou, zhotoviteľ ale nie je oprávnený na zastavenie prác v častiach Diela nedotknutých Nedostatkom/Chybou a/alebo na celkové zastavenie prác na Diele, ktoré bude objednávateľom považované za podstatné porušenie Zmluvy, pričom v častiach Diela nedotknutých Nedostatkom/Chybou je zhotoviteľ povinný vykonávať práce podľa dohodnutého termínu. V prípade dokazovania oprávnenosti takéhoto postupu si objednávateľ môže obstarať odborné stanovisko projektanta alebo znalecký, resp. odborný posudok znalca v oblasti stavebníctva.

6.19 Ak hrozí, že dôjde zo strany zhotoviteľa k omeškaniu prác, je zhotoviteľ povinný posilniť výrobné a technické kapacity k eliminácii časového sklzu, resp. zahájiť viaczmenné práce, a to všetko bez nároku na zvýšenú odmenu.

6.20 Zhotoviteľ zodpovedá za škody, spôsobené svojou činnosťou podľa ust. § 373 až 386 Obchodného zákonníka a podľa osobitných právnych predpisov, upravujúcich zodpovednosť zhotoviteľa za činnosti pri realizácii Diela podľa tejto Zmluvy.

6.21 Zhotoviteľ je povinný pri výbere materiálov majúcich vplyv na primárnu energiu budovy zohľadniť ich vplyv na celkové náklady primárnej energie budovy, napr. známe z energetického auditu a pod. Zhotoviteľ je povinný vybrať a inštalovať len také materiály / tovary / prístroje / zariadenia, prostredníctvom ktorých celková spotreba primárnej energie budovy nepresiahne hodnoty stanovené v energetickom audite, resp. ktoré sú zahrnuté do ponuky úspešného uchádzača - zhotoviteľa. Dosiahnutie výslednej hodnoty primárnej energie po odovzdaní Diela bude určené nezávislým odborným energetickým auditom. [[13]](#footnote-13)

**Čl. VII**

**Povinnosti zmluvných strán a subdodávateľov**

7.1 Zhotoviteľ znáša nebezpečenstvo škody na zhotovovanom Diele, a to až do doby odovzdania Diela objednávateľovi na základe podpísaného Preberacieho protokolu, resp. Zápisu o odovzdaní a prevzatí Diela.

7.2 Zhotoviteľ je povinný najneskôr v deň podpisu Zmluvy predložiť objednávateľovi zoznam známych subdodávateľov s uvedením a/alebo preukázaním nasledovných údajov a/alebo dokladov:

1. identifikačných údajov subdodávateľov v rozsahu obchodné meno – sídlo – IČO – kontaktná osoba (meno, priezvisko, pozícia, tel. č., e-mail) – osoba oprávnená konať za subdodávateľa (meno, priezvisko, adresa pobytu, dátum narodenia, tel. č., e-mail),
2. identifikácie a hodnoty plnenia, ktoré bude realizovať subdodávateľ,
3. údajov, že subdodávateľ je oprávnený na príslušné plnenie zmluvy podľa § 32 ods. 1 písm. e) zákona o verejnom obstarávaní [[14]](#footnote-14)
4. dokladov preukazujúcich splnenie podmienok ustanovených touto Zmluvou pre osobu subdodávateľa, ak také sú,
5. záväzné vyhlásenie zhotoviteľa, že navrhnutý subdodávateľ je zapísaný v registri partnerov verejného sektora, ak má povinnosť zapisovať sa do registra partnerov verejného sektora v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o registri partnerov verejného sektora“).

7.3 Zhotoviteľ je povinný doručiť uvedené informácie / zoznam oprávnenej osobe objednávateľa a pravidelne aktualizovať tieto informácie / zoznam. Po odovzdaní bude zoznam uchovávať a informácie do neho zapisovať oprávnená osoba objednávateľa na základe zhotoviteľom predložených informácií / dokladov.

V prípade, ak dôjde počas plnenia k zmene subdodávateľa oproti pôvodnému zoznamu alebo potrebe plnenia prostredníctvom nového subdodávateľa, je zhotoviteľ povinný predložiť oprávnenej osobe objednávateľa do siedmich (7) pracovných dní odo dňa, kedy sa o tejto skutočnosti dozvie, žiadosť o doplnenie / zmenu subdodávateľa.

7.4 Zhotoviteľ je povinný každú zmluvu o subdodávke uzatvoriť v písomnej forme len s predchádzajúcim písomným súhlasom objednávateľa k navrhovanému subdodávateľovi. Oprávnená osoba objednávateľa rozhodne o súhlase alebo nesúhlase s uzatvorením takejto zmluvy o subdodávke na základe predloženia informácií o predmete zmluvy o subdodávke, informácií o osobe budúceho subdodávateľa, overenia oprávnenosti realizovať príslušné plnenie podľa výpisu z obchodného / živnostenského registra, overenia zápisu v registri partnerov verejného sektora, ak má povinnosť navrhovaný subdodávateľ povinnosť zapísať sa do registra partnerov verejného sektora v zmysle zákona o registri partnerov verejného sektora. Podkladom pre prípadné rozhodnutie o nesúhlase s uzatvorením takejto zmluvy je zistenie rozporu predložených informácii podľa tohto bodu Zmluvy so skutočnosťou. Objednávateľ oznámi zhotoviteľovi svoje rozhodnutie o súhlase alebo nesúhlase s uzatvorením zmluvy o subdodávke bezodkladne od doručenia žiadosti o udelenie tohto súhlasu. Zhotoviteľ v prípade využitia subdodávateľov je povinný dodať plnenie v lehotách uvedených v tejto Zmluve.

7.5 Objednávateľ bude viesť evidenciu / zoznam odsúhlasených subdodávateľov zhotoviteľa v štruktúrovanej tabuľke s uvedením najmä identifikácie subdodávateľa, identifikácie príslušného plnenia, rozsah plnenia vyjadrený číselne, dátum požiadania o schválenie, dátum overenia splnenia Zmluvných požiadaviek, dátum schválenia navrhovaného subdodávateľa, dátum ukončenia plnenia schváleného subdodávateľa a podpis a meno osoby, ktorá overila a schválila subdodávateľa. Oprávnená osoba, ktorú objednávateľ poveril vykonávať úkony podľa tohto bodu Zmluvy (najmä úkony týkajúce sa overovania a schvaľovania navrhnutých subdodávateľov zhotoviteľa) v jeho mene:

................................................................................ (objednávateľ uvedie ku dňu podpisu tejto Zmluvy).

7.6 Zmluvné strany sa výslovne dohodli, že zoznam známych subdodávateľov je prílohu tejto Zmluvy (príloha č. 2).

7.7 Zhotoviteľ sa zaväzuje akceptovať požiadavky Poskytovateľa finančnej podpory v rámci Operačného programu Ľudské zdroje - využitie sociálneho aspektu pri realizácii stavebného diela v nasledovnom rozsahu: minimálne v trvaní 50% doby realizácie stavebných prác [[15]](#footnote-15) zamestná podľa zákona č. 311/2001 Z. z. (Zákonník práce) minimálne dve osoby spĺňajúce kumulatívne nasledovné predpoklady:

a) patria k marginalizovanej rómskej komunite, a zároveň

b) sú dlhodobo nezamestnaní v zmysle § 8 zákona 5/2004 Z. z. o službách zamestnanosti a o zmene a doplnení niektorých zákonov.

Na účely tejto zmluvy sa za nezamestnanú osobu z prostredia MRK považuje aj osoba z prostredia MRK, ktorá bola za posledných 24 kalendárnych mesiacov nezamestnaná aspoň 60 kalendárnych dní.

7.8. Zhotoviteľ preukáže splnenie povinnosti podľa bodu 7.7 tohto článku, zamestnať minimálne dve osoby, spĺňajúce kumulatívne predpoklady podľa písm. a) a b), a to predložením dokumentov preukazujúcich jej splnenie (napr. pracovná zmluva, dohoda o vykonaní práce a pod., vrátane čestných prehlásení uchádzačov o zamestnanie, potvrdenia z príslušného úradu práce,  súhlasov uchádzačov o zamestnanie so spracovaním osobných údajov a pod.). Zhotoviteľ súhlasí a berie a na vedomie, že objednávateľ/prijímateľ je povinný následne predložiť tieto dokumenty Poskytovateľovi NFP.

7.9 Zmluvná povinnosť zhotoviteľa týkajúca sa zabezpečenia zamestnania minimálne dvoch osôb, spĺňajúcich kumulatívne predpoklady uvedené v tomto článku ods. 7.7 bude považovaná za splnenú, ak dôjde k zamestnaniu týchto osôb počas doby realizácie stavebných prác. Porušenie tejto zmluvnej povinnosti zakladá právo objednávateľa na zmluvnú pokutu podľa Čl. X., bod 10.1 (vi).

7.10 Pri hľadaní vhodných uchádzačov o zamestnanie v zmysle bodu 7.7 tejto zmluvy spĺňajúcich kumulatívne predpoklady podľa písm. a) a b) poskytne objednávateľ/prijímateľ zhotoviteľovi/dodávateľovi stavebných prác potrebnú súčinnosť spočívajúcu v predložení zoznamu osôb, ktoré tieto predpoklady spĺňajú. Splnenie predpokladov uchádzačmi o zamestnanie podľa písm. a) a b) vyššie sa preukáže čestným vyhlásením uchádzača o zamestnanie o tom, že patrí k marginalizovanej rómskej komunite (podmienka podľa písm. a) vyššie) a relevantným potvrdením, ktorým sa preukáže, že uchádzač o zamestnanie je nezamestnaný napr. potvrdenie príslušného úradu práce o zaradení uchádzača do evidencie uchádzačov o zamestnanie resp. do evidencie dlhodobo nezamestnaných (podmienka podľa písm. b) vyššie). Ak zhotoviteľ/dodávateľ stavebných prác nevyberie zo zoznamu osôb predloženého objednávateľom/prijímateľom vhodného uchádzača o zamestnanie, je zhotoviteľ/dodávateľ stavebných prác oprávnený zamestnať iné osoby spĺňajúce kumulatívne predpoklady podľa písm. a) a b) vyššie.

**Čl. VIII**

**Odovzdanie a prevzatie Diela**

8.1 Dielo, ktoré je predmetom tejto Zmluvy, bude odovzdané zhotoviteľom objednávateľovi vo forme protokolárneho/zápisničného odovzdania riadne a včas dokončeného Diela, a to v zmysle článku III., bodu 3.1 tejto Zmluvy. Predmetomodovzdania zhotoviteľom a prevzatia objednávateľom bude Dielo ako celok.

8.2 Po riadnom vykonaní Diela navrhne zhotoviteľ písomnou cestou jeho protokolárne/zápisničné odovzdanie objednávateľovi (ďalej len „Výzva na prevzatie Diela“). Vo Výzve na prevzatie Diela zhotoviteľ určí/navrhne termín odovzdania Diela, ktorý nesmie byť skôr ako sedem (7) dní odo dňa doručenia Výzvy na prevzatie Diela objednávateľovi. Ak objednávateľ napriek riadnemu a včasnému určeniu termínu odovzdania Diela zhotoviteľom má dôvody hodné osobitného zreteľa, pre ktoré sa nezúčastní odovzdania Diela, zhotoviteľ je povinný dohodnúť sa s objednávateľom na inom termíne odovzdania Diela. Objednávateľ Dielo prevezme výlučne v prípade, že na Diele nebudú zistené také vady a nedorobky, ktoré by bránili riadnemu, bezpečnému a plne funkčnému užívaniu celého Diela. Prevzatie Diela môže byť objednávateľom odmietnuté v prípade zistených závad funkčnosti, ktoré bránia užívaniu Diela ako celku.

8.3 Zhotoviteľ spolu s Výzvou na prevzatie Diela predloží objednávateľovi predpísanú dokladovú časť vzťahujúcu sa k Dielu potrebnú najmä, nie však výlučne pre účely kolaudačného konania (ďalej len „Dokladová časť“) na kontrolu. Dokladová časť bude obsahovať v dvoch (2) vyhotoveniach najmä, ale nie výlučne:

1. projekty skutočného vyhotovenia Diela v tlačenej forme všetkých dielčích profesií, ako aj v digitálnej forme vo formáte DWG a PDF (v prípade zmien Diela);
2. stavebný denník;
3. atesty, certifikáty alebo vyhlásenia o zhode zabudovaných materiálov a výrobkov s platnosťou pre Slovenskú republiku;
4. doklady a certifikáty na akúkoľvek časť Diela, pokiaľ sa takéto doklady v súlade so všeobecne záväznými právnymi predpismi platnými na území Slovenskej republiky alebo technickými normami a stavebným konaním vyžadujú;
5. doklady o odvoze a likvidácii stavebnej sute a odpadu;
6. revízne správy;
7. doklady o vykonaní úradných skúšok, súhlasné stanoviská na konštrukčné dokumentácie od príslušných orgánov (technická inšpekcia) na všetky technologické celky podľa platnej legislatívy, protokol o určení vonkajších vplyvov, protokol o zaradení lekárskych miestnosti podľa účelu a typu miestnosti;
8. doklady o tlakových a tesnostných skúšok a iných predpísaných skúšok;
9. záručné listy;
10. návody na obsluhu a údržbu technologických a iných zariadení v slovenskom jazyku;
11. návody na údržbu a použitie výplňových konštrukcií v slovenskom jazyku;
12. zoznam vecí, u ktorých plynie Osobitná záručná doba v zmysle Čl. IX., bod 9.3 tejto Zmluvy.

Ak nepredloží/nedoloží zhotoviteľ požadované doklady (ktorýkoľvek doklad aj jednotlivo), nepovažuje sa Dielo za dokončené a schopné odovzdania.

8.4 V prípade, že objednávateľ odmietne podpísať Preberací protokol/Zápis o odovzdaní a prevzatí Diela, spíšu zmluvné strany zápis, v ktorom uvedú svoje stanoviská a ich odôvodnenie. Zhotoviteľ sa zaväzuje pri odovzdaní a prevzatí Diela oboznámiť objednávateľa s podmienkami a požiadavkami na technológiu a jej prevádzku poskytovanou subdodávateľmi technológií.

8.5 Pokiaľ nebude medzi zmluvnými stranami dohodnuté inak, zhotoviteľ uvoľní stavenisko najneskôr do piatich (5) pracovných dní po podpise Preberacieho protokolu alebo po vyhotovení zápisu podľa bodu 8.4 tohto článku. Po tejto lehote ponechá zhotoviteľ na stavenisku iba zariadenie, stroje a materiál, nutné na odstránenie vád a nedorobkov Diela.

8.6 Preberací protokol/ Zápis o odovzdaní a prevzatí Diela bude obsahovať najmä, ale nie výlučne:

1. základné údaje o Diele;
2. súpis zistených vád a nedorobkov na Diele, ktoré nebránia riadnemu užívaniu Diela;
3. lehoty na odstránenie vád a nedorobkov Diela;
4. zoznam odovzdaných dokladov vzťahujúcich sa k Dielu (Dokladová časť);
5. prehlásenie zmluvných strán o tom, že zhotoviteľ Dielo odovzdáva a objednávateľ Dielo preberá;
6. podpisy oprávnených zástupcov zmluvných strán;
7. konštatovanie, že dňom odovzdania a prevzatia Diela začína plynúť záručná doba.

8.7 Podpisom Preberacieho protokolu/Zápisu o odovzdaní a prevzatí Diela oboma zmluvnými stranami bez výhrad, sa Dielo považuje za odovzdané.

8.8 V prípade ak zhotoviteľ zhotoví Dielo pred dohodnutým termínom zhotovenia Diela, je objednávateľ povinný takto zhotovené Dielo prevziať aj v skoršom termíne, najneskôr však do tridsiatich (30) kalendárnych dní odo dňa doručenia Výzvy na prevzatie Diela.

8.9 Zmluvné strany nezodpovedajú za čiastočné alebo úplné neplnenie povinností daných Zmluvou v prípade (a v tom rozsahu), kedy toto neplnenie bolo výsledkom udalosti alebo okolnosti spôsobenej „Vyššou mocou“ podľa § 374 Obchodného zákonníka.

8.10 Zodpovednosť zmluvnej strany podľa bodu 8.9 Zmluvy nevylučuje prekážka spôsobená Vyššou mocou, ktorá vznikla v dobe, kedy povinná strana bola v oneskorení s plnením svojej povinnosti. Pre účely tohto ustanovenia znamená „Vyššia moc“ takú mimoriadnu a neodvrátiteľnú udalosť mimo kontrolu zmluvnej strany, ktorá sa na ňu odvoláva, ktorú objektívne pri vynaložení odbornej starostlivosti nemohla predvídať pri uzavretí Zmluvy, a ktorá jej bráni v plnení záväzkov vyplývajúcich zo Zmluvy. Také udalosti môžu byť okrem ďalších prípadov predovšetkým vojny, revolúcie, požiare veľkého rozsahu, záplavy, povodne, živelné pohromy, dopravné embargá, štrajky, pandémie a pod.

8.11 Lehota realizácie a odovzdania Diela v zmysle článku III. a VIII. tejto zmluvy môže byť v zmysle bodu 8.9 predĺžená, pričom celkové prerušenie realizácie prác nemôže súhrne presiahnuť tri (3) kalendárne mesiace. O prerušení prác rozhodne technický alebo stavebný dozor vykonaním zápisu do stavebného denníka; zhotoviteľ aj objednávateľ bude o prerušení prác informovaný bez zbytočného odkladu.

**Čl. IX**

**Zodpovednosť za vady, záruka za akosť Diela a záručná doba**

9.1 Zhotoviteľ zodpovedá za úplné, kvalitné a kompletné zhotovenie Diela v celku a v súlade so Zmluvou, projektovou dokumentáciou a ostatnou stavebno-technickou dokumentáciou, vrátane jej zmien a doplnkov počas vykonávania prác, ak budú schválené v súlade s ustanoveniami Zmluvy. Zhotoviteľ zodpovedá za to, že ním vykonané práce a dodané materiály budú zodpovedať príslušným právnym predpisom a normám platným v Slovenskej republike a Európskej únii. Kvalita vykonaného Diela musí byť v súlade s platnými technickými normami a štandardmi, obvykle aplikovanými v stavebníctve, ako aj s požiadavkami špecifikovanými zmluvou, projektovou dokumentáciou, stavebno-technickou dokumentáciou a platnými právnymi predpismi.

9.2 Zhotoviteľ zodpovedá za vady Diela, ktoré má Dielo v čase jeho odovzdania objednávateľovi. Za vady, ktoré sa prejavili po odovzdaní Diela zodpovedá zhotoviteľ v prípade, ak boli tieto spôsobené porušením jeho povinností vyplývajúcich mu zo Zmluvy.

9.3 Zhotoviteľ poskytuje objednávateľovi záručnú dobu na stavebné časti Diela v trvaní **šesťdesiat (60) mesiacov** (ďalej len „Záručná doba“). Záručná doba na vstavané (zabudované) zariadenia (technológie) je v dĺžke uvedenej v príslušnom záručnom liste (ďalej len „Osobitná záručná doba“). Zhotoviteľ je povinný spolu s odovzdaním Diela odovzdať objednávateľovi osobitne zoznam vecí, u ktorých plynie Osobitná záručná doba. Záručná doba a Osobitná záručná doba plynie odo dňa podpísania Preberacieho protokolu/Zápisu o odovzdaní a prevzatí Diela oboma zmluvnými stranami. V prípade, ak objednávateľ prevezme Dielo s drobnými vadami a nedorobkami, Záručná doba a Osobitná záručná doba začína plynúť od okamihu podpísania zápisu o odstránení týchto drobných vád a nedorobkov.

9.4 Záručná doba a Osobitná záručná doba neplynie po dobu, po ktorú objednávateľ nemôže Dielo alebo jeho časť užívať pre jeho vady a/alebo nedorobky, za ktoré zodpovedá zhotoviteľ. V prípade, že pri odstraňovaní vád a/alebo nedorobkov došlo k výmene jednotlivých častí Diela za nové, pre nové časti Diela začína plynúť nová Záručná doba alebo nová Osobitná záručná doba.

9.5 Zhotoviteľ je povinný počas plynutia Záručnej doby a/alebo Osobitnej záručnej doby na svoje náklady, riziko a zodpovednosť odstrániť zistené vady, za ktoré nesie zodpovednosť, do 7 dní [[16]](#footnote-16) od oznámenia vady objednávateľom v súlade s ustanoveniami tejto Zmluvy a  príslušnými ustanoveniami Obchodného zákonníka.

9.6 Objednávateľ je povinný bez zbytočného odkladu písomne oznámiť zhotoviteľovi vady Diela najneskôr však v lehote tridsiatich (30) kalendárnych dní odo dňa, kedy vadu zistil. V oznámení objednávateľ uvedie popis vady, ako sa vada prejavila a jej rozsah. Zhotoviteľ je povinný nastúpiť na odstránenie reklamovanej vady bez zbytočného odkladu, najneskôr však do piatich (5) kalendárnych dní odo dňa oznámenia vady objednávateľom. V prípade havarijného stavu je zhotoviteľ povinný nastúpiť na odstránenie vád na Diele bez zbytočného odkladu, najneskôr však do štyroch (4) hodín od okamihu oznámenia vady. V prípade, že vada nie je opraviteľná, zhotoviteľ je povinný provizórne sprevádzkovať poškodenú (nefunkčnú) časť Diela, a to do dvadsaťštyri (24) hodín od nastúpenia zhotoviteľa na odstraňovanie vady. Ak zhotoviteľ neodstráni vady, za ktoré zodpovedá, ani po písomnej výzve objednávateľa s poskytnutím primeranej lehoty na plnenie nie kratšej ako päť (5) kalendárnych dní, je objednávateľ oprávnený odstrániť vadu treťou osobou na náklady zhotoviteľa. Po odstránení vady treťou osobou o tom písomne upovedomí zhotoviteľa spolu s podrobným vyúčtovaním nákladov na odstránenie vady. Zhotoviteľ je v takom prípade povinný uhradiť objednávateľovi cenu za odstránenie vady treťou osobou v celom rozsahu.

**Čl. X**

**Sankcie**

10.1 Zmluvné strany sa dohodli na nasledovných sankciách:

1. v prípade omeškania zhotoviteľa s prevzatím staveniska od objednávateľa v lehote ustanovenej v článku III., bode 3.3 tejto Zmluvy, si objednávateľ uplatní voči zhotoviteľovi zmluvnú pokutu vo výške 0,5% z ceny Diela bez DPH za každý, čo i len začatý deň porušenia/nesplnenia povinnosti;
2. za nedodržanie termínu zhotovenia a odovzdania Diela zhotoviteľom v zmysle článku III., bod 3.1, resp. článku VIII., bodu 8.2 tejto Zmluvy, vzniká objednávateľovi nárok voči zhotoviteľovi na zmluvnú pokutu vo výške 0,5% z ceny Diela bez DPH za každý aj začatý deň omeškania;
3. v prípade neodstránenia vád a/alebo nedorobkov Diela vyplývajúcich z Preberacieho protokolu/Zápisu o odovzdaní a prevzatí Diela, ktorý bude zmluvnými stranami spísaný pri odovzdaní Diela objednávateľovi, objednávateľovi vzniká nárok voči zhotoviteľovi na zmluvnú pokutu vo výške 0,5% z ceny Diela bez DPH za každý aj začatý deň omeškania, a to až do dňa úplného odstránenia všetkých vád a nedorobkov;
4. v prípade, ak zhotoviteľ neodstráni v dohodnutom termíne vady a/alebo nedorobky Diela reklamované objednávateľom počas plynutia záručnej doby, vzniká objednávateľovi nárok voči zhotoviteľovi na zmluvnú pokutu vo výške 0,5% z ceny Diela bez DPH za každý aj začatý deň omeškania, a to až do dňa úplného odstránenia týchto reklamovaných vád a nedorobkov;
5. v prípade akéhokoľvek porušenia všeobecne záväzných právnych predpisov vzťahujúcich sa na bezpečnosť a ochranu zdravia pri práci a požiarnej ochrany ktorýmkoľvek pracovníkom zhotoviteľa a/alebo subdodávateľa, vzniká objednávateľovi nárok voči zhotoviteľovi na zmluvnú pokutu vo výške 0,5% z ceny Diela bez DPH za každé jednotlivé porušenie a za každý, čo i len začatý deň nesplnenia/porušenia povinnosti;
6. v prípade, ak zhotoviteľ poruší povinnosti podľa článku VII., bod 7.7 tejto Zmluvy, vzniká objednávateľovi nárok na zmluvnú pokutu vo výške celkovej ceny práce osoby s minimálnou mzdou za každý neodpracovaný kalendárny mesiac a to za každú osobu, maximálne však do výšky NFP. Ak zhotoviteľ poruší povinnosti podľa článku. VII., bod 7.8, vzniká objednávateľovi nárok na zmluvnú pokutu vo výške 50,00 € za každý začatý deň omeškania, až pokiaľ zhotoviteľ nepredloží doklady preukazujúce splnenie podmienok v zmysle bodu 7.8 tejto Zmluvy;
7. v prípade, ak zhotoviteľ neoznámi objednávateľovi doplnenie, resp. zmenu subdodávateľa v zmysle článku VII., bod 7.3, vzniká objednávateľovi nárok na zmluvnú pokutu vo výške 0,5% z ceny Diela bez DPH za každé jednotlivé porušenie;
8. v prípade, ak zhotoviteľ nezabezpečí plnenie všetkých povinností stavbyvedúceho v zmysle článku VI., bod 6.4, vzniká objednávateľovi nárok na zmluvnú pokutu vo výške 0,5% z ceny Diela bez DPH za každý, aj začatý deň trvania porušovania tejto povinnosti zhotoviteľa.

10.2 Zmluvná pokuta na základe výzvy objednávateľa na úhradu zmluvnej pokuty s uvedením odkazu na uplatňujúce sa ustanovenie Zmluvy a výpočtu zmluvnej pokuty, je splatná v lehote štrnástich (14) kalendárnych dní odo dňa doručenia predmetnej výzvy objednávateľa zhotoviteľovi.

10.3 Zaplatenie zmluvnej pokuty zo strany objednávateľa nemá vplyv na prípadné nároky objednávateľa na náhradu škody prevyšujúcej zmluvnú pokutu.

10.4 Zaplatením zmluvnej pokuty/zmluvných pokút v zmysle Zmluvy sa zhotoviteľ nezbavuje povinnosti Dielo vykonať/zhotoviť včas, v požadovanej kvalite a s odbornou starostlivosťou.

10.5 V prípade omeškania objednávateľa so zaplatením splatného peňažného záväzku voči zhotoviteľovi má zhotoviteľ právo požadovať od objednávateľa úroky z omeškania z dlžnej sumy, a to v sadzbe ustanovenej nariadením vlády č. 21/2013 Z. z. ktorým sa vykonávajú niektoré ustanovenia Obchodného zákonníka.

**Čl. XI**

**Skončenie Zmluvy**

11.1. Túto Zmluvu je možné skončiť:

11.1.1 písomnou dohodou zmluvných strán, a to dňom uvedeným v takejto dohode; v dohode o ukončení tejto Zmluvy sa súčasne upravia aj nároky zmluvných strán vzniknuté na základe alebo v súvislosti s touto Zmluvou,

11.1.2 písomným odstúpením od tejto Zmluvy ktoroukoľvek zo zmluvných strán.

11.2. Objednávateľ je oprávnený písomne odstúpiť od tejto Zmluvy v prípade, ak:

* + 1. proti zhotoviteľovi začalo konkurzné konanie alebo reštrukturalizácia,
    2. zhotoviteľ vstúpil do likvidácie,
    3. zhotoviteľ je v omeškaní s odovzdaním Diela podľa Čl. VIII., bod 8.2 tejto Zmluvy o viac ako 60 dní [[17]](#footnote-17),
    4. objednávateľ mal tri (3) a viac oprávnených reklamácii k Dielu,
    5. zhotoviteľ koná v rozpore s touto Zmluvou a/alebo všeobecne záväznými právnymi predpismi platnými na území Slovenskej republiky a na písomnú výzvu objednávateľa toto konanie a jeho následky v určenej primeranej lehote neodstráni,
    6. zhotoviteľ a/alebo subdodávateľ/subdodávatelia zhotoviteľa nebol/neboli v čase uzavretia tejto Zmluvy zapísaný/í v registri partnerov verejného sektora alebo ak bol/boli vymazaný/í z registra partnerov verejného sektora počas doby platnosti tejto Zmluvy;
    7. ešte nedošlo k plneniu zo Zmluvy medzi objednávateľom a zhotoviteľom, a výsledky finančnej kontroly poskytovateľa nenávratného finančného príspevku neumožňujú financovanie výdavkov vzniknutých z obstarávania stavebných prác.
  1. Zhotoviteľ je oprávnený písomne odstúpiť od tejto Zmluvy v prípade, ak objednávateľ poruší túto Zmluvu podstatným spôsobom. Za podstatné porušenie tejto Zmluvy na strane objednávateľa sa považuje omeškanie objednávateľa s úhradou faktúry/faktúr o viac ako šesťdesiat (60) dní po lehote jej/ich splatnosti.
  2. Odstúpenie od tejto Zmluvy musí mať písomnú formu, musí sa v ňom uviesť dôvod odstúpenia a  je účinné dňom doručenia druhej zmluvnej strane.
  3. Zmluvná strana, ktorá odstúpi od tejto Zmluvy, má právo požadovať od druhej zmluvnej strany náhradu škody, ktorá jej týmto konaním vznikla. Odstúpením od tejto Zmluvy nie sú dotknuté ustanovenia o náhrade škody, zaplatenia sankcií, zodpovednosti za vady a tých ustanovení tejto Zmluvy, ktoré majú vzhľadom na ich charakter trvať aj po skončení tejto Zmluvy.

**Čl. XII**

**Všeobecné a záverečné ustanovenia**

* 1. Vzájomné vzťahy zmluvných strán touto Zmluvou neupravené sa riadia ustanoveniami Obchodného zákonníka, podporne ustanoveniami Občianskeho zákonníka a ostatnými všeobecne záväznými právnymi predpismi platnými v SR.
  2. Zmluva nadobúda platnosť dňom jej podpisu oboma zmluvnými stranami.
  3. Uzavretá Zmluva nadobudne účinnosť v súlade s § 47a ods. 2 Občianskeho zákonníka dňom splnenia odkladacej podmienky. Podmienkou nadobudnutia účinnosti Zmluvy je splnenie odkladacej podmienky, ktorou je schválenie finančných prostriedkov na krytie nákladov na nadobudnutie predmetu zákazky, t.j. okamih doručenia verejnému obstarávateľovi poslednej správy zo štandardnej ex-post kontroly zo strany relevantného Poskytovateľa nenávratného finančného príspevku.
  4. Zmluvné strany súhlasia so zverejnením Zmluvy podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  5. Ak sa niektoré z ustanovení tejto Zmluvy stane neplatným alebo neúčinným, netýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v tomto prípade zaväzujú dohodou nahradiť neplatné alebo neúčinné ustanovenie novým platným a účinným ustanovením, ktoré najlepšie zodpovedá pôvodne zamýšľanému účelu neplatného alebo neúčinného ustanovenia.
  6. Zmluvné strany sa zaväzujú prípadné spory z tejto Zmluvy, alebo rozpory vo výklade niektorých jej ustanovení riešiť cestou zmieru a vzájomným rokovaním. V prípade, že sa zmluvné strany nedohodnú, budú sa riadiť slovenským právnym poriadkom a všetky spory z tejto Zmluvy budú riešené vecne a miestne príslušnými súdmi SR. Spory zmluvných strán neoprávňujú zhotoviteľa zastaviť práce potrebné k vykonaniu Diela a ostatného zmluvného plnenia.
  7. Písomnosti sa doručujú na adresy zmluvných strán uvedené v záhlaví tejto Zmluvy, ak nie je dohodnuté inak. Zásielka sa považuje za doručenú v deň jej osobného odovzdania, v deň jej doručenia prostredníctvom pošty alebo iného doručovateľa alebo v deň odopretia prevzatia zásielky adresátom. Ak si adresát neprevezme zásielku a táto bude uložená na pošte alebo u iného doručovateľa, zásielka sa považuje za doručenú na tretí deň od jej uloženia, a to aj vtedy, ak sa adresát o tom nedozvie.
  8. Zmluvu možno meniť a dopĺňať formou očíslovaných dodatkov v zmysle platných právnych predpisov na území Slovenskej republiky, podpísaných oprávnenými zástupcami zmluvných strán. Dodatky sú neoddeliteľnou súčasťou tejto Zmluvy.
  9. Zmluvné strany vyhlasujú, že vôľa prejavená v tejto Zmluve je slobodná, vážna, bez omylu v osobe alebo predmete Zmluvy a že túto Zmluvu neuzavreli ani v tiesni ani za nápadne nevýhodných podmienok, čo potvrdzujú jej podpisom.
  10. Zmluva je vyhotovená v piatich rovnopisoch, z ktorých objednávateľ prevezme 3 rovnopisy a zhotoviteľ prevezme 2 rovnopisy.
  11. Zmluvné strany sa pri plnení tejto Zmluvy zaväzujú striktne dodržiavať platné právne predpisy zakazujúce podplácanie verejných činiteľov a súkromných osôb, protiprávne ovplyvňovanie verejných činiteľov, pranie špinavých peňazí a zaväzujú sa zaviesť a vykonávať všetky nevyhnutné a vhodné postupy a opatrenia vedúce k zabráneniu korupcie.
  12. Zhotoviteľ vyhlasuje, že podľa jeho vedomostí žiaden z jeho predstaviteľov, zástupcov, zamestnancov, alebo iných osôb konajúcich v mene zhotoviteľa pri poskytovaní plnenia podľa tejto Zmluvy pre objednávateľa alebo v jeho mene na základe tejto Zmluvy neponúka ani nebude priamo alebo nepriamo ponúkať, dávať, poskytovať, vyžadovať ani prijímať finančné prostriedky alebo akékoľvek iné oceniteľné hodnoty, alebo poskytovať akékoľvek výhody, dary, alebo pohostenia osobe, spoločnosti alebo podniku alebo zamestnancovi, politickej strane či hnutiu, kandidátovi na politickú nomináciu, osobe, ktorá pôsobí v zákonodarnom, správnom alebo súdnom orgáne akéhokoľvek druhu, alebo v medzinárodnej verejnej organizácii za účelom ovplyvňovať konanie takejto osoby v jej funkcii, s využitím odmeňovania, alebo navádzania k nekorektnému výkonu príslušnej funkcie alebo činnosti akoukoľvek osobou, za účelom získania alebo udržania výhody pri plnení tejto Zmluvy.
  13. Zhotoviteľ sa zaväzuje okamžite oznámiť objednávateľovi primeranou formou akékoľvek podozrenie na porušenie povinností podľa bodu 12.11 a 12.12 tejto Zmluvy alebo akékoľvek skutočnosti, v dôsledku ktorých by sa vyhlásenie zhotoviteľa podľa bodu 12.12 ukázalo ako nepravdivé a byť plne súčinný pri dôkladnom vyšetrení podozrenia.
  14. Akékoľvek preukázané korupčné správanie zhotoviteľa alebo porušenie povinností podľa bodu 12.11 a 12.12 tejto Zmluvy sa považuje za podstatné porušenie tejto Zmluvy.
  15. Zhotoviteľ sa zaväzuje strpieť výkon kontroly/auditu súvisiaceho s uskutočňovanými stavebnými prácami do uplynutia lehôt podľa článku 7 odsek 7.2 Zmluvy o NFP, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Objednávateľ má právo bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu z tejto zmluvy a výsledky finančnej kontroly Poskytovateľa nenávratného finančného príspevku neumožňujú financovanie výdavkov vzniknutých z obstarávania stavebných prác alebo iných postupov. Oprávnené osoby na výkon kontroly/auditu sú najmä: a) Poskytovateľ nenávratného finančného príspevku a ním poverené osoby; b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby; c) Najvyšší kontrolný úrad SR a ním, poverené osoby; d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu; e) Splnomocnení zástupcovia Európskej Komisie a Európskeho dvora audítorov; f) Orgán zabezpečujúci ochranu finančných záujmov EÚ; g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
  16. Neoddeliteľnou súčasťou tejto Zmluvy sú nasledovné prílohy:

príloha č. 1 – Výkaz výmer

príloha č. 2 – Zoznam známych subdodávateľov

príloha č. 3 – Zoznam vybraných požadovaných pracovníkov

|  |  |  |
| --- | --- | --- |
| V [Ihľanoch], dňa [●]  Za objednávateľa |  | V [●], dňa [●]  Za zhotoviteľa |
| [Ján Turek, starosta obce Ihľany  Obec Ihľany]  meno a priezvisko štatutárneho orgánu  označenie štatutárneho orgánu  obchodné meno objednávateľa |  | [●]  meno a priezvisko štatutárneho orgánu  označenie štatutárneho orgánu  obchodné meno zhotoviteľa |

1. Uvedené doplní objednávateľ podľa podkladov v predmetnom verejnom obstarávaní. [↑](#footnote-ref-1)
2. Objednávateľ upraví tak, aby znenie bodu bolo v súlade s bodom 3.1. [↑](#footnote-ref-2)
3. Uvedené skutočnosti má zhotoviteľ naceniť v súlade s Výkazom výmer, resp. projektovou dokumentáciou, ktoré sú súčasťou predmetného verejného obstarávania. V prípade potreby si tento bod verejný obstarávateľ upraví. [↑](#footnote-ref-3)
4. Upraví si objednávateľ podľa potreby. [↑](#footnote-ref-4)
5. Upraví si Objednávateľ podľa potreby. [↑](#footnote-ref-5)
6. Odporúčanie: Je potrebné, aby si verejný obstarávateľ zosúladil splatnosť s modelom financovania NFP. Taktiež by mal verejný obstarávateľ dbať na to, aby nenastala skutočnosť, že rozpočet bude vyčerpaný napr. už po prvom mesačnom fakturovaní nákladov a stavba nebude dokončená (uvedené sa posudzuje od prípadu k prípadu a najmä v súlade so súpisom vykonaných prác). [↑](#footnote-ref-6)
7. Upraví si Objednávateľ podľa potreby. [↑](#footnote-ref-7)
8. Upraví si objednávateľ podľa potreby. [↑](#footnote-ref-8)
9. Upraví si verejný obstarávateľ podľa potreby. [↑](#footnote-ref-9)
10. V prípade, ak uvedené zhotoviteľ preukázal v rámci svojej ponuky v predmetnom verejnom obstarávaní, doklady nie je potrebné dodatočne predkladať (resp. stačí len odkázať na príslušnú ponuku). Objednávateľ si uvedené upraví podľa potreby. [↑](#footnote-ref-10)
11. Nový stavbyvedúci musí spĺňať požiadavky, ktoré si verejný obstarávateľ zadefinoval vo verejnom obstarávaní. [↑](#footnote-ref-11)
12. Je na zvážení verejného obstarávateľa, či uvedené bude vyžadovať. [↑](#footnote-ref-12)
13. V zmysle charakteru verejného obstarávania objednávateľ zváži, či je potrebné, aby bol tento bod súčasťou Zmluvy. [↑](#footnote-ref-13)
14. Uplatní sa v súlade s dokumentáciou, resp. súťažnými podkladmi k predmetnému verejnému obstarávaniu. [↑](#footnote-ref-14)
15. Môže ísť napr. aj o pomocné práce a pod., uvedené bude závisieť od typu stavebných prác a zvážení zhotoviteľa. Tieto osoby sa budú podieľať na plnení predmetu zákazky. [↑](#footnote-ref-15)
16. Doplní verejný obstarávateľ podľa potreby. [↑](#footnote-ref-16)
17. Doplní verejný obstarávateľ podľa potreby. [↑](#footnote-ref-17)